คือเราเป็นตกขาวค่ะ สีน้ำตาลมีกลิ่นด้วยค่ะช่วยแนะนำยาไห้หน่อยค่ะหรือต้องพบแพทย์อย่างเดียว พอดีตอนคลอด เราก็ไม่ได้ไปตรวจภายในด้วยค่ะ
สวัสดีค่ะ อาการตกขาวสีน้ำตาล มีกลิ่น อาจเกิดจาก1. การอักเสบในช่องคลอดจากเชื้อแบคทีเรีย ซึ่งจะทำให้มีตกขาวปริมาณมากขึ้น มีสีเหลือง หรือเทา และมีกลิ่นเหม็นเหมือนคาวปลา และอาจทำให้แสบหรือคันช่องคลอดได้เล็กน้อย2. การติดเชื้อราในช่องคลอด แต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียก และมีอาการแสบหรือคันช่องคลอดมาก รวมถึงอวัยวะเพศด้านนอกด้วย แต่ตกขาวจะไม่มีกลิ่นเหม็น3. การติดเชื้อปรสิต ตกขาวจะมีกลิ่นเหม็น มักมีสีเขียว หรือมีฟองปน และมีอาการแสบหรือคันในช่องคลอด4. ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวคล้ายหนอง มีกลิ่นเหม็น มีอาการเจ็บและคันช่องคลอด เจ็บขณะปัสสาวะและขณะมีเพศสัมพันธ์ หากเชื้อเข้าสู่มดลูก และทำให้เกิดมดลูกอักเสบ จะทำให้มีอาการปวดท้องน้อยตามมา และอาจมีอาการเลือดออกผิดปกติได้5. เป็นตกขาวที่มีเลือดปน ซึ่งเลือดที่ออกปนมานี้ อาจเกิดจากหลายสาเหตุ เช่น การใช้ยาฮอร์โมนต่างๆ การมีติ่งเนื้อที่ปากมดลูก มะเร็งปากมดลูก เป็นต้นหากยังคงมีตกขาวที่ผิดปกติดังกล่าวต่อเนื่องหลายวัน แนะนำควรไปพบสูติ-นรีแพทย์เพื่อหาสาเหตุที่ถูกต้องและรับยารักษาที่ตรงกับโรคค่ะ